CELEX: C2005/271/31
Language: et
Date: 2005-10-29 00:00:00
Title: Kohtuasi C-330/05: Eelotsusetaotlus, mille esitas Hovrätten för Övre Norrland 22. augusti 2005. aasta määrusega kohtuasjas Granberg versus Åklagaren

29.10.2005   
            
            
               ET
            
            
               Euroopa Liidu Teataja
            
            
               C 271/17
            
         Eelotsusetaotlus, mille esitas Hovrätten för Övre Norrland 22. augusti 2005. aasta määrusega kohtuasjas Granberg versus Åklagaren
   (Kohtuasi C-330/05)
   (2005/C 271/31)
   Kohtumenetluse keel: rootsi
   Euroopa Ühenduste Kohus on saanud Hovrätten för Övre Norrland'i 22. augusti 2005. aasta määrusega esitatud eelotsusetaotluse kohtuasjas Granberg v. Åklagaren, mis saabus Euroopa Kohtu kantseleisse 6. septembril 2005.
   Hovrätten för Övre Norrland küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 92/12/EMÜ artikli 9 lõige 3 võimaldab liikmesriikidel mitte kohaldada kütteõli suhtes nimetatud direktiivi artiklit 8 nii, et liikmesriik võib ette näha, et füüsiline isik, kes ostab kütteõli oma tarbeks teises liikmesriigis, kui see kus see tarbimiseks ringlusse lubati, ning veab selle ise sihtkohaks olevasse liikmesriiki, peab tasuma aktsiisi seal, olenemata kütteõli veoviisist?
            
         
               2.
            
            
               Kui vastus esimesele küsimusele on jaatav, kas direktiivi artikli 9 lõige 3 on kooskõlas asutamislepingu kaupade vaba liikumise ja proportsionaalsuse aluspõhimõtetega, arvestades asjaolu, et direktiivi artikli 9 lõike 3 eesmärgiks näib olevat heidutada füüsilisi isikuid mineraalõli vedamast, nähes ette erandi üldpõhimõttest, et kui kaupu ostavad füüsilised isikud oma tarbeks ja nad ise veavad seda, siis aktsiis tuleb tasuda liikmesriigis, kus kaup soetati, ning kas selline eesmärk on kooskõlas õigusliku alusega, millele nõukogu direktiivis toetus, või kas direktiiv artikli 9 lõige 3 on õigusvastane?
            
         
               3.
            
            
               Kui vastus esimesele küsimusele on eitav, kas füüsilise isiku poolt 3000 liitri kütteõli vedu kolmes veoauto kasti asetatud IBC-konteineris, mis on lubatud ohtlike ainete, sh vedelike, kaubanduslikuks vedamiseks, kujutab endast direktiivi artikli 9 lõike 3 tähenduses vedu ebaharilikke veoliike kasutades?
            
         
               4.
            
            
               Kas direktiivi artikli 7 lõikega 4 on kooskõlas, kui liikmesriigi õigusaktis on ette nähtud, et füüsiline isik, kes ostab kütteõli oma tarbeks teises liikmesriigist kui see, kus see tarbimiseks ringlusse lubati, ning toimetab selle ise sihtkohaks olevasse liikmesriiki direktiivi artikli 9 lõike 3 tähenduses ebaharilikke veoliike kasutades, peab esitama dokumendi aktsiisi tasumise tagamise kohta, lihtsustatud saatedokumendi ning kauba liikumise korral tõendi aktsiisi tasumise tagamise kohta?